钦定古今图书集成/历象汇编/历法典/第115卷 > 《算法统宗三》 > 方内容圆圆内减图为环图
## 钦定古今图书集成/历象汇编/历法典/第115卷 > 《算法统宗三》 > 方内容圆圆内减图为环图

四旁馀积六十四步另以内周二十四步自乘得五百七十六步再以十二除之得内圆积四十八步圆环求积法曰以大圆积内减小圆积馀一百四十四步即是环积也

又法以环径四步以三因之得一十二步以减外周

馀得三十六步，为长，以径四步乘之，得环积一百四
十四步。环田者，如圆田中间有圆池也。若圆池不
在中而偏者，只以圆田算之，得全积，却减去圆田积，
馀为本田实积也。

法以外周自乘，又以内周自乘，二数相减，馀数以十
二除之，得环积。若以内周、外周问径者，置外周减
内周，馀数以六除之，得径。若以内周并径问外周
者，置径，以六因之，得数并入内周数，即是外周。若
以外周并径问内周者，置径，以六因之，得数减外周。